*Lēmuma projekts*

**Par Alūksnes novada pašvaldības nekustamā īpašuma “Dārziņš 1”, Pededzē, Pededzes pagastā, Alūksnes novadā atsavināšanu**

Pamatojoties uz Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 3. panta otro daļu, 5. panta pirmo daļu, 8. panta otro daļu, 10. panta pirmo daļu, ņemot vērā Tautsaimniecības komitejas 10.12.2018. lēmumu (protokols Nr. 11, 2. p.),

1. Nodot atsavināšanai Alūksnes novada pašvaldības nekustamo īpašumu “Dārziņš 1”, Pededzē, Pededzes pagastā, Alūksnes novadā, īpašuma kadastra Nr. 3680 007 0455, kas sastāv no nedzīvojamās ēkas (saimniecības ēka) un zemesgabala 0,3184 ha platībā.
2. Noteikt atsavināšanas veidu – pārdošana izsolē.
3. Nosacītās cenas noteikšanu un izsoles organizēšanu uzdot veikt Alūksnes novada pašvaldības Īpašumu atsavināšanas komisijai.
4. Izsoles noteikumus un rezultātus publicēt Alūksnes novada pašvaldības interneta vietnē [www.aluksne.lv](http://www.aluksne.lv).